FOTO'S: Die wenners van kykNET se Fiëstas
JY LEES NOU FOTO'S: Die wenners van kykNET se Fiëstas
Dit was gisteraand, 21 Maart, die derde jaarlikse gesogte 2013 kykNET Fiësta-toekennings - dié geleentheid vereer die beste in die Afrikaanse teater. Dit was omtrent 'n spoggerige geleentheid met groot name! Hier is die wenners ...
Wessel Pretorius is definitief 'n man om dop te hou. Hy was die groot wenner by die kykNET Fiëstas. Hy het agt benoemings – die meeste nog by dié toekennings - gekry en uiteindelik in vier kategorieë met die louere weggestap: Beste Akteur, Beste Prestasie in 'n Solo-vertoning, Beste Nuutgeskepte Afrikaanse Opvoering en Beste Opkomende Kunstenaar vir die produksie Ont.
Nóg 'n groot wenner was Oskar en die pienk tannie, wat met drie Fiëstas bekroon is: Sandra Prinsloo (links) is as Beste Aktrise aangewys, Lara Bye (regs) as Beste Regisseur en Beste Aanbieding.
“Ons glo dat die kykNET Fiëstas ‘n toekenningsinstelling geword het en ook, ewe belangrik, ‘n uiters noodsaaklike platform ter viering van die beste prestasies in die Afrikaanse teater en kunste,” sê Karen Meiring, hoof van kykNET. “Ons is weereens verheug oor die geleentheid en wens graag al die waardige wenners en benoemdes geluk.” Ander wenners sluit in Stian Bam, wat Dawid Greeff in 7de Laan gespeel het (links) vir Beste Byspeler en Karli Heine (regs) vir Beste Byspeelster
1. Beste Akteur
2. Beste Aktrise
3. Beste Byspeler
4. Beste Byspeelster
5. Beste Regisseur
6. Beste Teaterontwerp
7. Beste Prestasie in ‘n Musiekgedrewe Produksie
8. Beste Prestasie in ‘n Solo-vertoning
9. Beste Nuutgeskepte Afrikaanse Opvoering
10. Beste Opkomende Kunstenaar
11. Beste Prestasie in Klassieke Musiek
12. Beste Prestasie in Dans- en Fisieke Teater
13. Beste Prestasie in Visuele Kuns
14. Beste Musiekproduksie
‘n Plekkie in die son
15. Beste Aanbieding
Die kykNET Fiëstas is geborg deur: PLATINUM – kykNET; GOUD – Clover, Die Dagbreek Trust en Toyota.